Беҙ бик үҙенсәлекле заманда йәшәйбеҙ. Бер яҡтан Бөйөк Раббыбыҙҙың ҡөҙрәтен раҫлаусы, таң ҡалырлыҡ фәнни асыштар яһала. Техник прогресс ғәжәйеп кимәлгә күтәрелде. Ғаләмдең бер яғында булған яңылыҡ шул минутта бөтә ергә тарала. Кеше аҡылы ерҙә генә түгел, күктәге есемдәргә лә көндән-көн тәрә­нерәк үтеп инә, яңы киңлектәр аса. Астрономия ғалимдары Хаббл исемендәге телескоп аша 125 миллиардлаған галактиканың барлығын раҫлай. Һәр галактикала миллиардлаған йондоҙҙоң булыуын иҫәпкә алһаҡ, Аллаһы Тәғә­ләнең ниндәй Бөйөк Яралтыусы, юҡтан бар ҡылыусы икәнлеген аңлайһың. Ә бит ошо күк есем­дәренең һәр береһе ғәжәйеп тиҙлектә осоп бара һәм үҙенә генә тәғәйен­ләнгән орбита буйынса хәрәкәт итә. Был һандарҙы килте­реүебеҙ Бөйөк Раббыбыҙҙың нин­дәй Бөйөк ҡөҙрәт эйәһе икәнлеген иҫкә төшөрөү өсөн генә. Әлеге мәлдә иһә әҙәм балаларын ерҙең бер мөйөшөндә барлыҡҡа килгән бер коронавирус микробы тетрә­нергә, уйланырға мәжбүр итә.